પરંતુ કૅમેરા સામે પીડિત પત્ની, ભાભી કે માતાની ભૂમિકામાં એણે પ્રાણ રેડી દીધા. ‘દિલ એક મંદિર’ની સીતા હોય કે ગુલશન નંદાની ‘માધવી’ (ફિલ્મ ‘કાજલ’) હોય, ‘ભાભી કી ચૂડિયાં’ (‘જ્યોતિ કલશ છલકે’)ની ભાભી હોય કે ‘દિલ અપના ઔર પ્રીત પરાઈ’ની નર્સ હોય, ‘મૈં ચૂપ રહૂંગી’ની શિક્ષિકા હોય યા ‘ચિરાગ કહાં રોશની કહાં’ની વિધવા પૂત્રવધૂ-મીનાકુમારીની આ દરેક ભૂમિકા યાદગાર બની ગઈ. એના સહવાસનો લાભ લઈને ઘણા કલાકારો આગળ નીકળી ગયા. દાખલા તરીકે ‘ફૂલ ઔર પત્થર’ પહેલાં ધર્મેન્દ્ર એક અદનો કલાકાર હતો. મીનાકુમારી સાથે ઓ. પી. રાલ્હનની ‘ફૂલ ઔર પત્થર’ ફિલ્મમાં ચમક્યો અને રાતોરાત ધર્મેન્દ્ર ટોચનો સ્ટાર બની ગયો. ‘સૌતન’ નામનું ઓબ્સેશન ધરાવતા સાવનકુમારને ફિલ્મનિર્માતા બનાવવામાં સૌથી વધુ સહાય મીનાએ કરેલી.